open-index/open-wikipedia-markdown huggingface dataset:
Mass media

I **mass media** (o *media de massa*) i è i mez de comunicazzion che i serviss per havìga informazzion, notizzie, intrateniment e mandà reclam a un gran noeumer de persone. De mass media am gh'ha divers: stampa (giornai, riviste e liber), radio, television e internet.

I mass media i è 'mportancc perchè i representa ol canal principal per la circolazzion de l'informazzion de l'opinion poueblega. I è anch una roba 'mportanta per la democrazzia, perchè i aida la libertà d'espression e i dà l'oportunità a toeucc de havìga informazzion e de fàss la soa opinion.

Malgrad i so benefici, i mass media i è anch critegad. Per esempe, despess i è acusacc de havìga on'influenza trop forta 'n soeu la società e de havìga 'n agenda soa, che la podaress influenzà l'opinion poeublega. Inoltra, i dis anch che i gh'ha 'na granda potenza economega e 'l controll de la circolazzion de l'informazzion.

## Bibliograféa
*"Mass Media." Encyclopædia Britannica. Encyclopædia Britannica, inc., 2021.

## Oter progecc
Ferrovia Carp-Bagnoeul

La **ferrovia Carp-Bagnoeul** a l'è stada una curta ferrovia, in pè del 1886 (fina a Corresg, l'ann dopo a Carp) al 1955, che la conligava Carp a Bagnoeul, a tirà inanz la Ferrovia Resg-Guastalla.

## Bibliografia
*Giannetto Magnanini, I trasporti pubblici a Reggio Emilia: cent'anni, Bologna, Analisi Trend, 1985, p. 254, SBN IT\ICCU\CFI\0045628.

## Alter proget

## Vos corelade
*Ferrovie resgiane
*Stazzion de Carp
*Stazzion de Bagnoeul
*Stazzion de Corresg
Stazzion de Corresg

La **Stazzion de Corresg** (*Stazione di Correggio* in italian) a l'è stada 'na stazzion de la ferrovia Carp-Bagnoeul, al servizzi de l'omonem comun del 1886 al 1955. Fina al 1887 l'è stada el capolinia de la ferrovia. Cont el sarrà de la linia el fabregad viaggiator a l'è dad al comun e l'è doperad 'me sed di sorveliant de la cità e de l'union di comun de la pianura resgiana.

## Riferiment
*Pianura Reggiana

## Alter proget
Gerarchia di font

La **gerarchia di font** a l'è un principi del dirit che 'l met in raport de superiorità e inferiorità vari tipi de font del dirit, a dì che una font che l'è vista 'me inferior la po minga andà contra a 'na font che l'è sora de lee e che, se la va contra, la po vesser scassada de 'n tribunal, de solet de la Cort Suprema o Costituzzional de 'n Pais ma, in d'una quaj banda, anca de 'n tribunal pussee in bass, domà in di cas che 'l revarden.

In la pupart di ordenament la gerarchia la scomincia o con la costituzzion o cont el dirit internazzional, despess messedad, e gh'è poeu i vari tipi di lesg, i regolament e, infin, i us e consuetuden. In di sistema de common law i precedent gh'hann valor de lesg, l'è no inscì inveci in di sistema de civil law.

## Gerarchia per ordenament
### Italia
In Italia a l'è 'n poo controversa la strutura de la gerarchia, soratut per quell che 'l revarda el raport in tra el dirit europee, quell internazzional e la costituzzion, che l'è el nivell di font costituzzional. De sota gh'inn, al midem nivell, tucc *font primarie*, o  ben i at che gh'hann la forza de lesg, donca i lesg ordinarie, i decret lesg e i lesg regionai. Gh'è poeu i *font segondarie*, o ben i vari regolament, che inn fad di publeghe ministrazzion, del governo, di region e di ent locai.

### Franza
In Franza la gerarchia l'è inscì:
*Bloch costituzzional, con dent la costituzzion, la deciarazzion di dirit de l'om e del citadin e la carta de l'ambient
*Bloch convenzional, con dent el dirit europee, internazzional e i tratad
*Bloch legislativ, con dent lesg ordinarie, organeghe e ordenanze
*Principi generai del dirit
*Bloch regolamentar: ordenanze, regolament, circolar

### Stat Unid
In di Stat Unid, a norma de la clausola de supremazzia de l'articol quell de ses de la Costituzzion, la lesg federala che la respeta la Costituzzion a l'è la "lesg suprema de la terra" e istess el val per i tratad. Poeu gh'è el dirit di Stat federad.

### Svizzera
In Svizzera la gerarchia l'è inscì:
*Dirit internazzional
*Costituzzion federala
*Lesg federala
*Ordenanza federal
*Dirit del canton
*Dirit del comun

## Riferiment
*Dizzionari storegh de la Svizzera

## Vos corelade
*Lesg municipal
Danza

La **danza** l'è ona forma d'art dada del moviment coordenad del corp second ona coreografia, che la ghe va adree a la musica. La danza la gh'ha una longa storia e tradizzion, che varian a segonda de la coltura e de la società. La danza l'è stada praticada fin di temp antigh. de fat a inn stade trovade di figure umane in positura de danza lì adree al 4000 p.d.S. in Mesopotamia.

La danza l'ha vist 'n evoluzzion in del temp, influenzada di culture e da le socetà che l'hann praticada. In l'Età de Mez, per esempi, la danza l'era comun in di cort e in di cà nobele. In del Renassiment l'è stada desvilupada la forma del ball da salon, come el ballet e el minuet. La danza contemporania la tira dent una varietà de stil, in tra de lor la danza tradizzional, el ballet, l'hip hop e la danza contemporania.

## Riferiment
*Britannica

## Alter proget
Dieta Federal (Germania)

La **Dieta Federal** (*Bundestag* in todesch) a l'è la cambra bassa del parlament de la Germania e l'è fad su de deputad elesgiud a sufragi universal diret de tucc i todisch. El Bundestag l'è el coeur legislativ de la Federazzion tedesca e l'è responsabil de l'elaborazzion e l'aprovazzion de la pupart di lesg, foeura che in di cas che gh'ha de intervegnì el Consili Federal. El Bundestag l'è anca responsabel de la scerna del Cangeler, el capo del governo de la Germania, e de la sorvelianza del so lavorà.

El Bundestag l'è fad su de 'n numer variabel, incoeu 736, de deputad elesgiud per quater agn. I elezion se fann cont un sistema proporzional che 'l gh'ha anca 'na component local. La sed de la Dieta l'è a Berlin, in del Palazz del Reichstag, un palazzi storegh, sed del vegg Reichstag, ch'l'è stad destrugad in la guerra e fad su ancamò dopo.

## Note

## Ligam de foeura
*Sit ofizzial

## Alter proget
Zheng He

Ol **Zheng He** (cines semplifegad: 郑和; cines tradizional: 鄭和; pinyin: Zhènghé; Wade-Giles: Chêng-ho; 1371-1433 o 1435) l'è stait un mariner, esplorador, diplomateg, amiragli de flota e eunuc de cort a'l temp de la prima dinastia Ming de la Cina. L'è nasid come **Ma He** ind una fameia musulmana e plu tarde l'ha adotad ol cognom Zheng conferid de l'imperador Yongle. Per orden de l'imperador Yongle e plu tarde de l'imperador Xuande, Zheng l'ha comandad ses spedizion dei nav del tesor ind l'Asia sud-orientala, Asia meridionala, Asia ocidentala e Africa orientala del 1405 a'l 1433. Segond la lejenda, i so nav plu grande i portava centener de mariner in su quater ponts e i era do volte plussee longe de qualsessia oltra nav de legn mai registrada.

Come favorid de l'imperador Yongle, ol Zheng l'ha aidad a roversar l'imperador Jianwen, l'è rivad in cima a la jerarquia imperiala e l'ha servid come governador de la capitala del sud Nanjing.

## Riferiments
*  Zheng He, Treccani.

## Olter projets
Piena comenion

In l'ecclesiologia cristiana per **piena comenion** se intend el raport de comenion in tra varie comunità cristiane, de intender 'me el compartì di dotrine essenziai. La Gesa catolega e 'l cristianesim oriental intenden la piena comenion 'me 'na roba che i met insema in d'una gesa unega e universal, la Gesa ortodossa de Costantinopel l'è minga inscì diferent, anca se i so gese mantegnen l'autocefalia in del vedéss 'me part de 'n unega gesa, menter di alter gese, soratut protestante, veden la piena comenion pussee 'me 'n acord che 'l lassa comunque i varie gese autonome e libere, in del compartì la soa dotrina fondamental.

## Riferiment
*What is “Full Communion With the Catholic Church”?

## Vos corelade
*Ecumenism
*Ut Unum Sint
*Union de Utrecht
*Comenion de Porvoo
*Comenion anglicana
*Unitatis Redintegratio
*Grand Scisma d'Orient
*Scisma ortodoss del 2020
Anglicanesim

L**'anglicanesim** a l'è 'n ram del cristianesim ocidental che la gh'ha origin in del scisma anglican, part de la pussee granda reforma protestanta, a vardà i so liturgie, dotrine e tradizzion. L'è anca vuna di tradizzion pussee seguide in del mond cristian, i member de la comenion anglicana inn pussee de 110 milion, dedree apena ai batezad de la Gesa catolega e de la Gesa ortodossa. I *province* de la comenion anglicana inn in piena comenion con l'arcivescov de Canterbury, che l'è vist 'me un primus inter pares di vari primad e che 'l guida la conferenza de Lambeth e 'l Consili Consultiv Anglican. Gh'è anca di gese foeura de la comenion anglicana che se ciamen comunque inscì, despess part di moviment del realineament anglican o del moviment anglican de continuazzion.

La fed di anglican la se fonda in su la Bibia, in su la sucession apostolega e la tradizzion di apostoi e in sui scrit di pader de la Gesa. Anca se de origin catolega, desgià che s'inn separad de Roma per el matrimoni de l'Enrigh VIII, el ransgiament lisabetian l'ha mitud in ciar l'independenza de la gesa inglesa de quella romana e i noeuv formulari del secol quell de sedes hann tacad a ciapà vari principi protestant dent, considerade del Thomas Cranmer 'me a mità in tra el calvinism e 'l luteranesim.

In del secol quell de derset la Gesa anglicana e la compagna Gesa d'Irlanda hann tacad a vedéss 'me una via de mez in tra el catolicesim e 'l protestantesim, a mostrà 'n identità "catolega e reformada". A bon cunt, l'è ancamò reson de dibater el nivell de reformazzion e de svesinanza a la Gesa romana o al protestantesim di varie Gese de la comenion. El termen "anglicanesim" el vegn foeura in del secol quell de desnoeuv, a causa del slargàss de l'Imperi ingles e de l'organizazzion di gese locai in sul modell di ex colonie britanneghe in America, che hann ciapad 'na strutura autonoma, a restà comunque ligade a la Gesa inglesa.

## Riferiment
*Treccani

## Alter proget

## Vos corelade
*Liber de Orazzion Comun
*Trentanoeuv articoi
*Sacrament anglican
*Teologia eucaristega anglicana
*Gesa Libera d'Inghilterra
*Episcopalism
*Gesa de Scozzia
*Gesa Episcopal de Scozzia
Dialet ardanes

El **dialet ardanes** (nom nativ: *Ardunais*) l'è ona variant del champenois, dialet de la lengua d'oïl recognossud 'me lengua regional del Stat frances e belga. A l'è el dialet pussee a Nord de quell idioma li e l'è parlad in del departiment di Ardenne, e 'l gh'ha di element de transizzion vers el vallon e 'l lorenes.

## Bibliografia
*Avril Gérard, Mon patois ardennais en 12 leçons, Société des écrivains ardennais, Charleville-Mézières, 2019.

## Alter proget
Ignazzi Vescont

L**'Ignazzi Vescont** (Milan, 31 de luj 1682 - Roma 4 de masg 1755) a l'è stad un gesuita lombard, general superior de la Compagnia de Gesù quell de XVI, in tra el 1751 e 'l 1755.

Student di gesuita a Parma, el va dent a la Compagnia de Gesù del 1702, contra el volé de la soa familia. L'è stad poeu professor de letere e filosofia per vint agn a Milan e del 1732 al 1735 l'è stad superior per la provincia de Milan. In del 1737 l'è ciamad a Roma del Franz Retz 'me so assistent. A la mort del Retz el fann superior a la prima votazzion.

## Bibliografia
* Herbermann, Charles, ed. (1913). Catholic Encyclopedia

## Alter proget
Scultura

La **scultura** l'è una forma d'art che la consist in la creazzion de figure e forme tridimensionai a partì de 'n material sgresg, compagn la preja, l'arsgent, l'or, la legna, e 'l metall, che l'è o tajad sgiò o sgiontad insema per dà 'na forma. La scultura l'è stada importanta in la pupart di culture e l'è stada doperada per representà divinità, personagg storegh e per mostrà idee e sentiment, oltra che per decorazzion. In la modernità la scultura la s'è evoluda in d'un frach de manere, con artist che hann sperimentad con noeuv materiai, tecneghe, e forme d'espression.

## Riferiment
*Treccani

## Alter proget
Sucession apostolega

La **sucession apostolega** a l'è la dotrina de la teologia cristiana che la dis che l'autorità di apostoi la passa ai so sucessor, i vescov, quand che ghe meten i man in sul coo in del mez de l'orden, e istess fann i vescov quand che ordinen di alter vescov. Quella dotrina chi a l'è el fondament de la pupart di Gese orientai e ocidentai, ma l'è minga recognossuda de varie Gese protestante, che 'l veden domà 'me principi de stàgh adree a quell che insegnaven i apostoi.

Per i Gese che ghe l'hann 'me dotrina, la sucession apostolega la conliga i vescov de ogni era e sit con la prima comunità cristiana de Gerusalem e, donca, con quell che l'ha fondada: el Gesù, e inscì el se trasmet el *[[depositum fidei]]*.

## Riferiment
*Enciclopedia Catolega

## Vos corelade
*Primad del Peder
*Genealogia episcopal
*Conciliarità
Encefalopatia spongiforma trasmissibel

Per **encefalopatia spongiforma trasmissibel** (breviad *TSE* de l'ingles) se intend un tipo de malatia progressiva e fatal causada de 'n prion, anca se gh'è una minoranza che la sostegn el ligam con di infezzion de *[[Spiroplasma]]*, che la colpiss el cervell e 'l sistema nervos de varie bestie, compagne di omen, di vache e di pegore. In del tessud colpid se formen di boeugg che 'l fann paré 'na sponga - de chi el nom - e che menen a 'n perder de capacità che in d'un quaj temp el mena a la mort.

Di esempi de TSE inn el kuru, la malatia de Creutzfeldt-Jakob, la sindrome de Gerstmann–Sträussler–Scheinker, l'insonnia fatal, la prionopatia sensibel a la proteasi, l'encefalopatia spongiforma bovina, la malatia del cerv zombie, la Variant de la Malatia de Creutzfeldt-Jakob, l'encefalopatia spongiforma felina e l'encefalopatia spongiforma del camell.

## Riferiment
*EFSA

## Alter proget
Liofant

I **liofant** (o anca *elefant* o *leonfant*) inn di mamifer pachiderma de la familia di Elephantidae: ghe n'è do specie: quell african (Loxodonta africana, con Loxodonta cyclotis che l'è considerad de 'n quajvun soa sota-spece) e quell asiategh (Elephas maximus), tute e du inn caraterizade de 'n gran corp, de 'n grugn longh e dent e oregge grande. Considerad assee intelligent, poden viver propi a longh, anca a rivà a 70 agn. L'IUCN i considera a ris'c: quei african inn "in gran pericol", menter quei asiategh inn "vulnerabil".

## Riferiment
* Enciclopedia degli animali

## Alter proget
Cleptografia

La **cleptografia** a l'è el studi del robà informazzion in manera segura e de scondon, considerad un ram de la criptovirologia. A l'è stad mitud in pè del Moti Yung e de l'Adam Young, in del liber *Proceedings of Advances in Cryptology—Crypto '96* e la revarda, incoeu, el doperà di principi de critografia asimetriga per fà 'na backdoor critografega, per esempi a permeter de derivà 'na ciav privada de quella publega, a doperà la ciav de l'atacant.

## Riferiment
*Kleptography: Using Cryptography Against Cryptography
Teater Asioeul

El **Teater Asioeul** a l'è el teater comunal de Corresg, in pè almen del 1476, anca se l'è stad serrad varie voeulte in la soa storia, 'me che l'è incoeu l'è vert del 18 de november 1973. A l'è dedicad al Bonifazzi Asioeul, compositor corresges che gh'ha lavorad denter.

## Ligam de foeura
*Sit ofizzial

## Alter proget
Shahnameh

El **Shahnameh** (anca *Shāh-Nāmeh*) l'è on gran poema epich che 'l cunta la storia de la Persia antiga. L'è stad scrivud del poeta Ferdowsi intorna al 1000 d.C. e 'l cunta la storia de la Persia dai temp del prim re fina al borlà de la dinastia Sassanida. El poema l'è considerad vuna di pussee grande oeuvre leterarie de la leteradura persiana e l'è anca ona font importanta per capì la storia, la coltura e la mitologia de la Persia.

## Riferiment
* LO SHAHNAMEH DI FERDOWSI MITO FONDANTE DELL’IRAN

## Alter proget
Nematod

I **nematod** inn di vermen, part del regn di Animalia, che se troeuven in tut el mond, sia in l'aqua che in terra. Ghe n'è de tucc i color, forme e dimension, tant che se stima che gh'è circa 25'000 spece de nematod, comunque caraterizad del havégh el corp simetrigh. 'Sti animai chì inn important per l'ecosistema perchè gh'hann un roeul important in la digestion e in del regolà i bateri in del soeul, oltra che in del ciclo de l'idrogen, ma ghe n'è de parassitari, che poden tacà i bestie, i piante e l'om e fà vegnì malatie pu o men grame, compagne de la filariasi, de l'ascaridosi e de l'infezzion de Anisakis simplex, che 'l se troeuva despess in del sushi.

## Riferiment
* [Enciclopedia Italiana](https://www.treccani.it/enciclopedia/nematodi_(Enciclopedia-Italiana))

## Alter proget

## Vos corelade
* Nematodicida
* Nematologia
* Antielminetegh
Palazzi de l'Arcivescov (Milan)

El **Palazzi de l'Arcivescov** a l'è 'n palazzi del 1500 del Pellegrin Tebald, con di toch del 1700 del Giuseppe Piermarini, in stil neoclassegh. Sit in piazza Fontana, el partegniva storegament al sester de Porta Romana,  e l'è la cà ofizzial de l'Arcivescov de Milan. 

## Bibliografia
*Attilia Lanza, Marilea Somarè, Milano e i suoi palazzi: porta Orientale, Romana e Ticinese, Vimercate, Libreria Meravigli editrice, 1993.

## Alter proget
Matteo Messina Denaro

El **Matteo Messina Denaro** (Castelvetrano, 26 de avril 1962 - L'Aquila, 25 de setember 2023) a l'è stad un malavitos italian, *boss* de la mafia in tra i pussee ricercad in Italia del principi de la soa *latitanza* in del 1993 a quand che l'è stad ciapad, el 16 de sginer 2023, in d'una clinica de Palermo indova che l'era dree a curàss del cancher. L'ha scominciad a fà el criminal a desdot agn, quand che la cantanta Elena Zagorskaya l'ha fad svesinà a la familia D'Alì, e l'è deventad vun di noeuv boss quand che hann ciapad el Bernardo Provenzano in del 2006 e 'l Salvatore Lo Piccolo. L'è deventad famos in Italia quand che el 12 d'avril 2001 L'Espresso l'ha mitud in su la covertina 'me "el noeuv boss de la mafia".

A l'è stad el protagonista de la campagna terrorista contra el Stat italian dopo che hann ciapad el Totò Riina e per la preson dura de l'articol 41 bis e l'ha fad di atentad a Milan, Roma e Fiorenza, ch'hann lassad 10 mort e 93 ferid, oltra a fà di dagn al patrimoni de l'art e l'ha ordenad anca 'n atentad al Maurizio Costanzo. L'è andad a scondés dopo de 'sti atentad, e in del 2002 a l'è condanad *in contumacia* a la galera a vita per i so roeul in di bombe.

Anca el so paa, el Francesco, a l'era un mafios, che l'è mort 'me latitant, e quand che l'è andad l'ha ciapad 'me figura paterna el Riina. L'è mort presoner el 25 de setember del 2023, in coma irreversibel per la soa malatia.

## Bibliografia
*Salvatore Mugno [a cura di], Matteo Messina Denaro. Lettere a Svetonio. Il capo di Cosa nostra si racconta, Viterbo, Stampa Alternativa, 2008, ISBN 978-88-6222-053-8

## Alter proget
Clima

El **clima** a l'è l'insema di fenomen medi del temp metereologegh, de solet calcolad in su 'n period de trent'agn.

## Bibliografia
*Hughes, L. «Biological consequences of global warming: is the signal already apparent?» (en anglès). Trends in Ecology & Evolution, 15, 2, 2000, pàg. 56-61. DOI: 10.1016/S0169-5347(99)01764-4. ISSN: 01695347.
## Alter proget

## Vos corelade
*Cambi del clima
Sotana (cler)

La **sotana** (o *vesta talar*, del latin *taleus* o ben *tallon*, perchè la vesta di sacerdot sgiudee la rivava lilinscì) a l'è 'na vesta che se meten i religios catolegh, ortodoss, anglican, luteran, i minister ordenad di gese presbiteriane e reformade e i pret de 'na quaj gesa ortodossa oriental. La vegn de la tonega di antigh roman e a partì del secol quell de vint a l'è doperada, soratut a Ocident, squasi domà 'me vestid per la messa o comunque per i ocasion religiose, in la vita de tucc i di se meten el *[[clergyman]]* cont el volzacoll.

## Per gesa
### Gesa catolega
In la Gesa catolega, de solit, a l'è negra, ma in di pais cald la po vesser bianca. I boton, che de solit inn 33 per regordà i agn del Cristo, e i cusidure marchen la carega inscì:
*Negher per prevet e seminarista
*Porpora per i capellan de Soa Santità
*Amarant per vescov, pronotari apostolegh e prelad d'onor de Soa Santità
*Ross per i cardinal
*Bianch per el Papa (e 'l Papa Emerit, quand che 'l gh'è)

La po vesser fada pussee sciora con la fascia e la mozzeta, oltra che cont i parament de la vesta coral. El Papa el se met semper una vesta bianca, menter i cardenai ghe l'hann rossa, domà in d'una quaj important ocasion liturgega.

### Gesa anglicana
In la Gesa anglicana de solit i boton a inn 39, a marcà i trentanoeuv articoi, ma el color pussee spantegad a l'è comunque el negher, magara con di color pussee in di bord, anca se i vesch poden metéla vioeula e i canonegh rossa o anca di alter color. Tra l'alter, in la pupart di gese anglicane, anca i laich poden metés la sotana, quand che lensgen la Bibia.

### Gesa ortodossa
In la Gesa ortodossa, ma anca in quella catolega de rit oriental, la gh'è sia la sotana che la se met sota che quella che la se met sora, e de solet se meten tute e du. Rispet a quella di rit ocidentai a l'è pussee granda e pussee libera in sul corp, tant de parè pussee una tunega.

### Gese ortodosse orientai
In del cristianesim ortodoss oriental el ross l'è doperad di patriarca.

### Protestant
I varie confession protestante che doperen la sotana, de solit, la doperen assee piana e negra. In del mond germanigh i prelad pussee in alt, despess, se meten anca la goriglia insema a la sotana, 'me parament.

## Riferiment
*Treccani

## Alter proget

## Vos corelade
*Dalmatega
*Vesta coral
*Pellegrina
*Ferraioeul
*Zuchet
*Pianeta (liturgia)
Dom de Tortona

El **Dom de Tortona** a l'è la catedral de la Diocesi de Tortona e l'è dedicad a la Madona Assonta e al San Lorenz Martir. L'è la gesa, la pu importanta, de Tortona. Fada su vers la fin del '500 in del stil de la contrareforma, a l'è fada su de noeuv la facciada in del secol quell de XIX, in stil neoclassegh.

## Riferiment
*Città e Cattedrali

## Alter proget

## Vos corelade
Catedral

La **catedral** a l'è la gesa la pussee important de 'na diocesi, che la gh'ha dent la catedra del vescov. La pupart di confession cristiane gh'hann i catedrai: i catolegh, i anglican, i luteran, i calvinista, i ortodoss e i ortodoss orientai. In di alter confession protestante el depend soratut de la vision organizativa de la gesa, i valdes per esempi gh'hii hann minga, menter i presbiterian in d'un quai pais sì.

Per el dirit canonegh catolegh, el vescov a l'è el pastor de la catedral, e la soa parochia a l'è la diocesi intrega, donca di giurista canonegh veden la catedral 'me l'unega gesa de 'na diocesi e i alter 'me di capelle de la catedral. In passad varie diocesi eren nanca partide in parochie. In la catedral el vescov el fa la messa, el dà i sacrament de la cresma e de l'orden sacher, e ghe conserven denter el Santissim Sacrament. Se fann anca i funerai di vescov, che poden vességh mitud sota dent.

## Riferiment
*Treccani

## Alter proget

## Vos corelade
*Basilega
*Protocatedral
*Concatedral
*Capitol (cristianità)
*Dom (gesa)
Gastroenterita

La **gastroenterita** a l'è 'na malatia caraterizada de l'infiamàss de l'aparad gastrointestinal che 'l pertoca sia el stomegh che l'intestin sutil. Se l'è tocad anca l'intestin gross se parla de gastroenterocolita.

In di fiolit la causa pussee spantegada a l'è el Rotavirus, menter in di grand inn el Norovirus e 'l Campylobacter. La capita pussee despess in di gnarei e in di pais che inn dree a desvilupàss. La roba pussee importanta de fà a l'è garantì che quei che ghe l'hann resten idratad, che in di cas pussee gram el po volé dì dà di liquid in vena. Se poden comunque dà di medesine contra el gomit e, quand che l'è bateriga e grama, di antibiotegh.

## Riferiment
*Britannica

## Alter proget

## Vos corelade
*Enterita
Cristianità paolina

La **cristianità paolina**, ciamada anca **gentil**, a l'è la teologia cristiana che l'è vegnuda foeura del penser del Paol de Tars, apostol sgiudee de coltura ellenistega, che l'era vert al toeu part di gentil, o ben i minga sgiudee, a la noeuva fed cristiana. El Paol l'ha scrivud un poo de letere a varie comunità cristiane e 'l sostegniva che 'l noeuv pat in tra Dio e i credent el fuss vert a tucc e minga domà ai sgiudee e che donca besognava bandonà varie prateghe vegge, compagne de la circoncision, che ghe pareven minga necessarie e domà di rimasuj de la lesg del Mosè.

A bon cunt, la cristianità proto-ortodossa la se fonda propi tant in sul penser del Paol, che inn vist 'me un slargà de quell che l'ha insegnad el Gesù. Donca, i moviment che se recognossen no in di so penser inn despess vist pussee 'me di sete che 'me di confession cristiane. Comunque, a partì del secol quell de desdot vari studios hann tacad a sostegnì che i so insegnament a inn diferent de quei del Crist.

## Riferiment
*Treccani

## Vos corelade
*Privilegi del Paol
*Gesuism
*Letere del Paol
*Grazzia de Dio
Dom (gesa)

El **Dom** a l'è, in Italia, Svizzera, Germania, Austria e San Marin, una gesa che l'è la pussee granda de 'na cità. Despess, se la cità a l'è sed de 'na diocesi a l'è anca la catedral, ma l'è no semper inscì. La parolla la vegn o de "Domus", o ben cà (de Dio o del Vescov) o de "Doma".

## Riferiment
*[Treccani](https://www.treccani.it/enciclopedia/duomo_(Enciclopedia-dell'-Arte-Medievale))

## Vos corelade
*Basilega
*Basilega (catolicesim)
Doma

La **Doma** o **Cupola** a l'è un element de architetura che 'l quata 'na costruzzion de pianta circolar, elitega o poligonala. De solet a l'è fada a forma de meza sfera, ma a gh'è 'n poo de variant. De la parolla *doma*, che l'è istessa in latin, el vegn *[[Dom (Gesa)|Dom]]*, parolla doperada in Italia, Svizzera, Germania e Austria per parlà de 'n tipo precis de gesa.

## Riferiment
*Treccani

## Alter proget
Acala

**Acala** o **Achala** (sanscret: अचल), ciamad ancasì l’**Inmovibel Signor**, l’è una divinità inrabienta e protetor del dharma, soratut prevalent in del buddhesim Vajrayāna. L’è considerad coma un’emanazzion del Manjuśri, el bodhisattva de la saviezza e compassion. A l’è descreit coma un om fort e gajard, quatad de un’armadura e cont in man una spada. L’è despess figurad cont una tiara in sul coo.

La tradizzion Vajrayāna la ved l’Acala coma un esempi de fermezza e determinazzion e el representa l’abilità de resister a le tentazzion e de lassàss minga destrà di desideri mondan. L’è anca vist coma un simbol de la capazzità de transcender la pagura e la negatività.

In di prateghe buddhiste, l’Acala l’è invocad par guadagnà saviezza, forza e fermezza, desgià che l’è conzepid coma un protetor e una guida spiritual. El compariss in de di prateghe tantreghe e l’è venerad anca in de la forma de di mandala; la soa presenza la ven sovenz evocada anca in de di rit di purifegazzion.

## Anca de vardà

* Divinità inrabiente

## Olter proget
Pesach

La **Pesach**, ciamada anca *Pasqua ebraica*, a l'è vuna di feste pussee important de l'ebraismo,  che la va inanz per vot di, foeura che in l'Israell, indova che la dura apena set, e la regorda la liberazzion di sgiudee de la s'ciavituu in Egit e 'l so esod in la Terra Promituda.

A l'è celebrada con disnà compagn del seder e cont el mangià domà pan senza levad, per regordà i sgiudee che, a scapà del Faraon in pressa, podeven mìnga stà lì a fàll vegnì su.

La Pasqua cristiana la vegn de quella ebraica, desgià che l'Ultima Cena del Gesù a l'era propi 'n ocasion de la pesach, però in la religion la voeur dì propi 'n oltra roba, vist che la regorda el resuscità del Crist.

## Riferiment
*Britannica

## Alter proget

## Vos corelade
*Shavuot
*Haggadah de Pesach
*Sukkot
*Desun ebraich
Santa Sed

La **Santa Sed** a l'è l'ent, che 'l gh'ha personalità giuridega in del dirit internazzional, che 'l governa la Gesa Catolega. A l'è vuna di cinch sed apostoleghe di concili e de l'Imperi Roman, quella de Roma, insema a Costantinopol, Lissandria, Antiochia e Gerusalem, che inn tucc recognossud 'me patriarcad. Guidada del Papa, che l'è anca vesch de Roma e patriarca d'Ocident, l'è l'unega sed apostolega d'ocident e donca la guida tucc i catolegh ocidentai. Quand che el Papa el gh'è no, perchè l'è mort o l'ha renonziad al so incaregh, a l'è guidada del Collegi di Cardinai, el che president l'è el Camarlengh.

La soa personalità a l'è partida de quella del Vatican, che l'è un Stat patrimonial che 'l gh'ha 'me fonzion el garantì la sovranità de la Santa Sed. La sovranità vaticana a l'è donca limitada e i Stat forester gh'hann raport con la Sed e minga cont el Stat de la Cità del Vatican. Inscì, l'è la Santa Sed, e minga el Vatican, a vesser osservator a l'Asemblea General di Nazzion Unide.

A l'è representada de la catedra e del soeuj del Pontefice che gh'è in la Basilega de San Giovann in Lateran, che representen el poder de vescov del Roman Pontefice.

## Riferiment
*DSS

## Alter proget

## Vos corelade
*Stema de la Cità del Vatican
*Gonfalon de la Gesa
*Guardia svizzera del Papa
*Curia romana
*Diocesi de Roma
Casus belli

Per **casus belli** se intend un quajcoss che 'l causa o che comunque l'è doperad 'me giustifegazzion per una guerra, despess quand che la gh'è una deciarazzion de guerra dent a l'è did ben 'sto casus belli. L'è vesin al concet de casus foederis, o ben i condizzion de 'na lianza militar che ghe permeten a quei che ghe partegnen de tacà una part.

Di esempi famos a inn l'acident de Ual Ual, l'atentad de Sarajevo, l'acident de Gleiwitz e la defenestrazzion de Praga.

## Riferiment
*Treccani

## Vos corelade
*Jus ad bellum
*False flag
Nonzi apostolegh

El **nonzi apostolegh** a l'è el representant del Papa che 'l guida 'na nonziadura apostolega, o ben el representant de la Santa Sed in d'un paes, che però oltra ai roeul de l'imbasciator el gh'ha anca el compit de raportàss con la gerarchia eclesiastega local.

In varie nazzion catoleghe el nonzi l'è anca decan del corp diplomategh: in passad el nonzi l'era domà quell che 'l gh'haveva 'sto titol e i alter eren pro-nonzi, del 1991 tucc i representant del Pontefice in di paes che recognossen la Santa Sed inn ciamad inscì, quei che inveci el representen domà denanz a 'na gesa a inn ciamad delegad apostolegh.

## Riferiment
*Treccani

## Alter proget

## Vos corelade
*Relazzion diplomateghe de la Santa Sed
*Legad del Pontefice
*Nonziadura apostolega
*Delegazzion apostolega
Mal de coo

El **mal de coo**, in del lenguagg di medegh *cefalea*, a l'è el dolor che 'l se proeuva in d'un quajsesia sit del coo o del coll, per una quajsesia reson. A bon cunt el cervell el gh'ha minga i recetor che inn boni de fà sentì mal, donca inn i struture vesine che, per varie reson, patissen el dolor, e 'sti struture inn el periosti, i muscoi, i nerv, arterie e vene, tessut sota la pell, oeugg, oregge, i sen paranasai e i mucose.

A bon cunt, se la gh'è 'na causa (compagna del catarr in di sen, del stortacoll, de 'na meningita o de 'n tumor) a gh'è de curàlla per fàll passà, quand che l'è minga possibil se poden doperà di medesine analgesiche.

## Riferiment
*Treccani

## Alter proget

## Vos corelade
*Emicrania
*Mal de coo de sorbet
Mandeism

El **Mandeism** a l'è una religion gnostega e monoteista, prategada del grup etnegh di Mandee. Inn ciamad anca *Cristian de San Giovann*, perché veneren el Giovann Batista 'me sò profeta final, comunque gh'hann una devozzion anca per Adam, Abell, Set, Enos, Noè, Sem e Aram.

Se pensa che inn i Sabian tirad a man in del Coran 'me Sgent del Liber, roba che gh'ha permitud de viver di voeulte sota el domini islamegh, a pagà la Jiziah, ma minga tucc i governi musulman l'hann vista inscì e di voeulte gh'hann havud de scapà.

Prateghen el batesim, anca se a diferenz di cristian che 'l veden 'me un rit che i fà andà denter a la religion el fann despess. Se pensa che inn nassud in Palestina in del prim secol o in Mesopotamia in del terz secol. El so liber sacher a l'è el Ginza Rabba e la soa guida l'è el Rishama.

## Riferiment
*Treccani

## Alter proget

## Vos corelade
*Giudaism del Segond Tempi
*Yazidism
Ingmar Bergman

L**'Ernst Ingmar Bergman** (Uppsala, 14 de luj 1918 - Fårö, 30 de luj 2007) a l'è stad un regista, dramatorgh e scritor svedes, considerad vun di produtor pussee important de la storia del cinema, con film compagn de El sigill quell de set, I magioster selvadeghe, Persona e Scene de 'n matrimoni. Trii so film hann vensgiud el premi Oscar 'me film forester pussee bon.

## Riferiment
*Treccani

## Alter proget
Arcivescov

L**'Arcivescov** a l'è el vescov che, in la Gesa catolega, ortodossa e anglicana, a l'è a capo de 'n arcidiocesi. In d'una quaj denominazzion protestanta, soratut scandinava, l'arcivescov a l'è el capo de la confession intrega. El gh'ha origin in tra i secoi quei de quater e ses.

A bon cunt, quell de arcivescov a l'è no 'n orden pussee rispet a quell de vescov, a l'è domà un titol che 'l met a la guida de 'na diocesi pussee importanta, con di diocesi in pè che fann su 'na provincia eclesiastega, comunque gh'è di arcivescov che inn ligad a di sed che gh'è pu, che inn soratut quej al servizzi de la curia romana, compagn di nonzi apostolegh.

## Riferiment
*[Treccani](https://www.treccani.it/enciclopedia/arcivescovo_(Dizionario-di-Storia)/)

## Alter proget

## Vos corelade
*Sucession apostolega
*Pali (religion)
*Vescov cogitor
*Metropolita
*Arcivescov magior
Edo Mörlin Visconti

L**'Edo Mörlin Visconti** (Milan, 1947 - Milan, 21 de sginer 2023) a l'è stad un missionari e scritor italian.

Dopo havé studiad medesina per un ann, l'è andad missionari in Uganda, indova che l'è stad curad in la diocesi de Gulu del 1972 al 1990. Del 1991 a l'è stad coordinator di proget de la diocesi e l'ha fad su anca 'na sociazzion de volontariad per la zona.

Autor de 'na traduzzion di Vangeli in dialet acioli, parlad in la banda de la diocesi, l'ha scernud poeu de scriver anca in del "dialet de la soa tribù", o ben el lombard, e l'ha scrivud donca cinch liber in dialet milanes: *El Vangel per el dì d’incoeu* (1, 2 e 3), *La Gesa e la soa Mamma* e *I tre coronn del Rosari*. Del Vangel a l'è stada fada anca 'n overa de teater.

## Riferiment
* VareseNews
* MilanesiaBella
Logan Sargeant

El **Logan Sargeant** (Fort Lauderdale, 31 de dicember 2000) a l'è un pilota d'auto di Stat Unid. Cont una bona carrera in Formula 4 di Emirad Arab Unid, Formula 3, European Le Mans Series e Formula 2, el corr in la massima serie con la Williams per tut el 2023 e per el 2024 fina al GP de Monscia, quand che l'è sostituid del Franco Colapinto.

## Ligam de foeura
*Sit ofizzial

## Alter proget
Mont Scimon

El **Mont Scimon** a l'è el mont pussee volt di Pennit setentrionai e de l'Emilia Romagna, volt 2'165 m.i.s.n.m.

Vesin a la Montagna pistoiesa, a l'è considerada 'n poo 'me la partizzion in tra l'Emilia e la Toscana, ma l'è minga in su la linia che la partiss i aque, donca i so pendis inn tute in provincia de Modena.

El prim che gh'è andad su a l'è el Guidinello Montecuccoli, in del 1569.

## Riferiment
*[Sapere.it](https://www.sapere.it/enciclopedia/Cim%C3%B3ne+(monte).html)

## Alter proget
Oscar Piastri

L**'Oscar Piastri** (Melbourne, 6 de avril 2001) a l'è un pilota d'auto australian, che 'l corr in Formula 1 del 2023 con la McLaren. In la soa carrera l'ha vensgiud la Formula Renault Eurocup 2019, la Formula 3 in del 2020 e la Formula 2 l'ann dopo, el deventa terz pilota de l'Alpine per el 2022, per passà poeu a la McLaren 'me pilota a temp pien.

## Riferiment
*DriverDB

## Alter proget
Recorsion

Per **recorsion** se intend el definì vergot in fonzion de lu midem o del so tipo.

Doperada in d'un frach de discipline, de la logega a la lenguistega, a l'è a bon cunt pussee studiada in matematega e in informatega, quand che una fonzion a l'è definida con la fonzion midema: di esempi classegh de fonzion recorsiva inn el fatorial e 'l calcol di numer del Fibonacci.

## Riferiment
*Treccani

## Alter proget

## Vos corelade
*Corecorsion
*Ciclo infinid
*Spegg infinid
*Fonzion iterativa
*Ciclo strani
*Formula de Tupper
*Recorsività (lenguistega)
Johannes Brahms

El **Johannes Brahms** (Amborgh, 7 de masg 1833 - Viena, 3 de avril 1897) l'è stad un compositor e pianista todesch. El sò stil l'è stad influenzad de la tradizzion classega e de la musega folk todesca. El l'è cognossud per la soa musega per orchestra, quartet de arch, pianofort e cant.

El sò prim sucess l'è rivad cont el publegà de la sò prima sinfonia in del 1876, che l'è stada aclamada da la critega e del publegh. A seguì, l'ha scrivud alter tre sinfonie, du concert per pianofort, vari opus per cant e quartet de arch, e ona gran quantità de musega per pianofort.

Brahms l'è stad anca on important compositor di *lieder*, di cant tradizzionai de la Germania e l'ha anca scrivud ona gran quantità de musega per pianofort deperlu. El sò stil l'è stad influenzad de la tradizzion classega e la musega folk todesca de l'epoca.

Considerad vun di compositor pussee important de la soa epoca, el gh'ha havud anca una gran influenza in sul romantegh todesch.

## Riferiment
*Treccani

## Alter proget
Hernán Cortés

L**'Hernán Cortés** (Medellín, 1485 - Castilleja de la Cuesta, 2 de dicember 1547) a l'è stad un militar, nobel e condoter spagnoeul, cognossud soratut per havé tirad sgiò l'Imperi Aztech e havéll sotamitud al Regn de Spagna. L'è stad donca governator de la Noeuva Spagna in el 1521 e poeu ancamò del 1521 al 1524.

## Riferiment
*[Treccani](https://www.treccani.it/enciclopedia/hernan-cortes_(Enciclopedia-dei-ragazzi))

## Alter proget

## Vos corelade
*La Malinche
*Conquistadores
Poliomielita

La **poliomielita**, despess ciamada apena *polio*, a l'è 'na malatia acuta che la vegn per un virus che 'l se spantega in manera facil soratut per via oro-fecal. In del 90% di cas l'infezzion la fa nagot, ma in del 10% l'è sintomategh e in del 1% di cas el va dent al sistema nervos central e 'l taca i neuron motor, a causà debolezza e paralisi, despess in di gambe, quand che la taca el filon de la schena. In di cas pussee gram la comprometeva la respirazzion e besognava vesser jutad, despess cont el polmon d'azzal.

Recognossuda in del 1840 del Jakob Heine, el poliovirus che la causa l'è descovert in del 1908 del Karl Landsteiner. Vegnen di gran epidemie de 'sto virus a partì del secol quell de desnoeuv, ma grazzia a la vacinazzion l'è squasi descomparida e se pensa che la sarà la terza malatia a vesser scancellada de la Terra, dopo del varioeul e de la pesta bovina.

## Riferiment
*Britannica

## Alter proget

## Vos corelade
*Mielopatia
*Sidrome de post-poliomielita
*CD155
*Vacin contra la poliomielita
Cosa Nostra

**Cosa nostra** (*Roba nosta* in italian) a l'è 'na sociazzion criminal mafios-terroristega che l'è nassuda in Sicilia e voramai spantegada in tut el mond, ma soratut in Europa e America del Nord.

L'è liada de la pupart di organizazzion criminai del mond, l'è in lit con la Stidda, che la s'è spartida de lee. El se sa minga de precis quand che l'è nassuda, gh'è varie legende, ma se pensa intorna al secol quell de desnoeuv in del Regn di Do Sicilie, e l'ha doperad poeu el noeuv Stat italian per meter radis e spantegàss, Stat che a partì di agn 1980 l'ha tacad a combatéla assee, roba che i ha menad al terrorism, con la mort de polee e magistrad compagn del Paolo Borsellino e del Giovanni Falcone.

## Boss

* Alfio Ferlito
* Antonio Salamone
* Antonino Calderone
* Antonino Mandalà
* Benedetto Santapaola
* Bernardo Brusca
* Bernardo Provenzano
* Calogero Vizzini
* Daniele Salvatore Emanuello
* Domenico Raccuglia
* Filippo Graviano
* Filippo Marchese
* Francesco Di Cristina
* Francesco Domingo
* Francesco Madonia
* Francesco Messina Denaro
* Francesco Paolo Bontate
* Gaetano Badalamenti
* Gaetano Fidanzati 
* Giovanni Arena
* Giovanni Bontate
* Giovanni Brusca 
* Giuseppe Calderone
* Giuseppe Calò
* Giuseppe Di Cristina
* Giuseppe Falsone
* Giuseppe Farinella 
* Giuseppe Genco Russo
* Giuseppe Giacomo Gambino
* Giuseppe Graviano 
* Giuseppe Greco
* Giuseppe Lucchese
* Giuseppe "Piddu" Madonia
* Leoluca Bagarella
* Leonardo Caruana
* Luciano Liggio
* Matteo Messina Denaro
* Mariano Agate
* Michele Cavataio
* Michele Greco
* Michele Navarra
* Raffaele Ganci
* Rosario Riccobono
* Salvatore Cancemi
* Salvatore Greco
* Salvatore Inzerillo
* Salvatore La Barbera
* Salvatore Lo Piccolo
* Salvatore Montalto
* Salvatore Riina
* Sebastiano Rampulla
* Settimo Mineo
* Stefano Bontate
* Tommaso Buscetta 
* Vincenzo Puccio 
* Vincenzo Rimi

## Riferiment
*Wikimafia

## Alter proget

## Vos corelade
*Camorra
*'ndrangheta
*Sacra Corona Unita
*Cosa nostra americana
*Moviment antimafia
*Maxiprocess de Palermo
*Bombe del 1992-1993
*Clan di Corleonesi
*Commission parlamentar antimafia
*Cosca
*Pizza connection
*Segonda guerra de mafia
*Tratativa Stat-Mafia
*Organizacija
*Rit peloritan
Palazzi Riscionegh

El **Palazzi Riscionegh** a l'è un palazzi de Barlassina, incoeu sed del municipi. Fad su in del 1500, el stil d'incoeu - barochet teresian - a l'è del 1700 e l'era in origin 'n palazzi di sciori de la zona, l'è stad poeu sed de 'n overa pia, de 'n ambulatori, di fassista, di combatent, de 'na farmacia e de 'na biblioteca, per poeu vesser crompad del comun vers la fin di agn 1990 per deventà el municipi.

## Riferiment
*Viaggiare in Brianza
*LombardiaBeniCulturali

## Alter proget
Toyota

La **Toyota Motor Corporation** l'è un'azienda giapunesa cun sed a Tokyo, prudutris da veicol muturizaa, autobus e robot.
La macchin pussee famosa de la Toyota l'è prubabilmenti la Toyota Corolla.

## Ligam de föra
*Sit ufizial
Ford

La **Ford** l'è ona azienda americana cun sed a Dearborn, in Michigan, e l'è staa fundaa 'n del 1903 da l'Henry Ford.

El president adess l'é el Jim Farley. L'aministradur delegaa l'é el William Clay Ford Jr..

## Ligamm de fœra
*Sit ufiçal
Canvas fingerprinting

El **Canvas fingerprinting** a l'è vuna di tecneghe de fingerprinting del browser che la permet de trascià i utent in su la red a doperà minga di cookie, ma con l'element canvas de l'HTML5. In sostanza, i vari sistema dissegnen i vari element in manera diferenta in bas ai so prestazzion, driver e software, donca inscì se po fà 'na firma de ogni dispositiv che la serviss per trascià 'n dispositiv cont una media precision.

## Riferiment
*Browserleaks

## Vos corelade
*Evercookie
Renault

La **Renault** l'è ona azienda francesa cun sed a Paris, fundada nel 1899 dal Louis Renault, Marcel Renault e Fernand Renault.

El president de adess l'è el Luca de Meo.
L'aministradur delegaa l'è el Jean-Dominique Senard.

La machina pussee famosa de la cà l'é prubabilment la Renault Clio.

## Ligam de föra
*Sit ufizial
Pizzin

**Pizzin** a l'è una parolla che la vegn de la lengua siciliana *pizzinu*, o ben "tochelin", che l'è doperada per i toch de carta che i boss de la mafia doperen per dà i orden ai so filiad. In del gergh di giornalista italian l'è doperad anca per parlà di toch de carta che i parlamentar doperen per comunegà.

## Riferiment
*Treccani

## Vos corelade
*Papell
Cala Llombards

**Cala Llombards** a l'è una località de mar del comun di Isole Balear de Santanyí, in l'isola de Mallorca. Vesin a Els Llombards, ghe vann pussee i locai, desgià che l'è poch cognossuda di turista.

## Riferiment
*Cala Llombards

## Alter proget
Clientelism

El **clientelism** a l'è el scambià de ben o servizzi in cambi de sostegn politegh, despess cont un pu o men vert quid pro quo, despess ligad al crompàss i vot o al fà vegnì dent de la sgent in l'aparad publegh in cambi de vot. Per el scenziad politegh american Allen Hicken el clientelism el gh'ha quater carateristeghe:
*L'è una relazzion a du
*A gh'è de besogn che i citadin fann quel che disen i politegh per havégh quell che voeulen
*El politegh o partid l'è pussee in alt del citadin a nivell gerarchegh
*La relazzion l'è minga un scambi fad una voeulta, ma la va inanz cont el temp.

## Riferiment
*[Treccani](https://www.treccani.it/enciclopedia/clientelismo_(Dizionario-di-Storia)/)

## Vos corelade
*Nepotism
*Meritocrazzia
*Recomandazzion
*Vot de scambi
Realtà

Per **realtà** se intend quell che 'l esist debon o che comunque el po esister, despess contraponud al soeugn o a l'imaginazzion. A l'è un tema che ghe interessa sia a la scenza che a la filosofia, soratut, per la darrera, in del camp de l'ontologia, per quell che 'l revarda el vesser.

## Riferiment
*[Treccani](https://www.treccani.it/enciclopedia/realta_(Dizionario-di-filosofia)/)

## Alter proget

## Vos corelade
*Verità
*Realtà virtual
Teoria di numer

La **teoria di numer** a l'è el ram de la matematega che 'l studia i proprietà di numer intregh. In del passad a l'era istess de l'aritmetega, ma al dì d'incoeu a l'è un camp propi pussee gross, con vari problema vert, compagn de la congetura de Collatz, de la noeuva congetura de Mersenne, de la congetura de Polignac e de quella de Goldbach.

## Riferiment
*Britannica

## Alter proget
Carlo Pellegatti

El **Carlo Pellegatti** (Milan, 11 de avril 1950) a l'è un giornalista italian, tifos del Milan de quand che 'l gh'ha set agn, cognossud per i so croneghe piene de passion, cont un frach de citazzion de la literadura e de soranom de fantasia.

## Ligam de foeura
*Canal YouTube
Antisemitism

L**'antisemitism** (anca ciamad *sgiudeefobia* o *antiebraism*, desgià che i sgiudee inn minga i unegh popoi semitegh) a l'è el pregiudizzi, la pagura o l'oeudi per i sgiudee, sia in sens etnegh che religios.

La parolla l'è stada inventada del nazzionalista todesch Wilhelm Marr, 'me sinonem de oeudi per i sgiudee in d'un test indova che 'l sostegniva che 'l *germanism* l'havaria batud el sgiudaism. A bon cunt, de oeudi per i sgiudee, despess acusad de cospirà contra i alter, se 'n ved in tuta la storia di omen: vari ram del cristianesim e l'Islam hann mostrad, e despess mostren, antisemitism in di so scrit e tesi, a partì del 1800 in Europa a gh'è stad propi tant de 'sto sentiment chi, con pogrom che capitaven despess e, infin, l'Olocaust di nazista. Al dì d'incoeu el gh'è propi tant de antisemitism in del mond islamegh, menter in quell ocidental, dopo del Terz Reich, a l'è men spantegad, anca se l'è dree a cresser.

In del Ducad de Milan el Galeazz Maria Sforza gh'haveva mitud l'oblegh per i sgiudee de meter un quajcoss che i identificava 'me tai.

## Riferiment
*Treccani

## Alter proget

## Vos corelade
*Antigiudaism
*Lesg razziai (Italia)
*Popol elesgiud
*Cusa del sangh
*Ghet
*Filosemitism
*Mein Kampf
*El sgiudee internazzional
*Protocoi di Savi de Sion
*Negazzionism de l'Olocaust
*Soluzzion final a la question ebraica
Listeriosi

La **listeriosi** a l'è una malatia che la vegn a causa di bateri de la familia Listeria, de solet spantegad a travers del mangià. In la pupart di cas, soratut in di sgent in salut, la causa domà di problema a nivell gastrointestinal, compagn de gomet o de cagheta, menter in di fiolit, in di vegg e in di imunodepress la po menà a di robe pussee grame, compagne de la seticemia o de la meningita, che poden portà a la mort. In di done in crompa la po menà a la despersa, anca se de solet la gh'ha poch de sintom per la dona midema. Quand che la se conclama, la mortalità a l'è intorna al 30%.

Per tratàlla se doperen i antibiotegh, i pussee boni inn l'Ampicillina insema a la Gentamicina, ma di voeulte se da anca el Cotrimossazol.

## Riferiment
*Humanitas

## Alter proget
Temp (atmosfera)

El **temp** a l'è, in meteorologia, l'insema di condizzion de l'atmosfera terrestra in d'un sit e temp precis.

## Riferiment
*Britannica

## Alter proget
Dieta alpina

La **dieta alpina** a l'è la manera tipega de mangià di popoi alpin e anca prealpin, fondada in sui prodot de quella banda chi, compagn de l'orz, de la polenta, del formentin, di formai e de la carna, soratut de pegora, ma anca de vaca e de porscell.

A bon cunt, sgiamò a partì del 1800 la pianura l'ha tacad a influenzà el mangià alpin, per esempi a menà el ris 'me cereal pussee mangiad in di menestre, ma a l'è stad el 1900 a menàlla foeura de la vita comun, cont el rivà de la pasta succia in busta e, in general, un modell de mangià pussee industrial.

A partì del 2000 a gh'è stada 'na rescoverta, sia coltural che de salut, de quella dieta chi, cont anca di studi che la mostren me una manera de mangià assee sana, tant che in del 2018 a l'è stada insubida 'me patrimoni imaterial de l'UNESCO. 

## Riferiment
*“Formaggi, polenta, cereali: la riscoperta della dieta alpina è un bene per tutti” 
*Ruralpini
*Alpfood

## Vos corelade
*Dieta mediterranea
*Cusina alpina